Vítor Pereira

Vítor Manuel de Oliveira Lopes Pereira (s. 26. heinäkuuta 1968 Espinho, Portugali) on portugalilainen jalkapallovalmentaja. Helmikuusta 2026 lähtien hän on toiminut Nottingham Forestin päävalmentajana.

 Valmentajaura 
Pereira pelasi omalla pelaajaurallaan amatöörisarjoissa, jonka hän päätti 29-vuotiaana. Hän aloitti valmentamisen Padroensen ja Porton juniorijoukkueista, jonka jälkeen kaudella 2004–2005 hänelle avautui ensimmäinen päävalmentajan paikka Sanjoanensessa.

Vuonna 2007 Pereira palasi valmentamaan Porton junioreita, saatuaan potkut Sporting Espinhon päävalmentajan paikalta. Vuonna 2008 hän siirtyi jälleen päävalmentajaksi, kun hänet palkattiin Santa Claran peräsimeen.

Kesällä 2010 Pereirasta tuli Porton päävalmentajaksi nimetyn André Villas-Boasin apuvalmentaja. 21. kesäkuuta 2011 Pereirasta tuli Porton uusi päävalmentaja Villas-Boasin lähdettyä Chelseaan.New Porto boss Vitor Pereira says club will 'continue winning' Goal. Viitattu 19.2.2012.  Pereiran johdolla Porto jatkoi menestyskulkuaan Portugalin liigassa ja voitti viidennen mestaruutensa kuuden kauden aikana. Mestaruus varmistui kaksi kierrosta ennen liigan päättymistä. Benfica patzt, Porto ist wieder Meister Kaudella 2012–13 Pereira luotsasi Porton kolmanteen perättäiseen liigamestaruuteen. Kauden jälkeen hän jätti seuran ja siirtyi saudiarabialaisen Al-Ahlin päävalmentajaksi. lAl Ahli appoint Vitor Pereira as head coach Hän valmensi seuraa kauden 2013/14 tuloksena liigan kolmossija ja kaksi finaalipaikkaa cup-kilpailuissa.

Tammikuussa 2015 Pereirasta tuli Olympiakosin päävalmentaja. Vitor Pereira, new coach of Olympiacos Hän johdatti seuran historialliseen 42. liigamestaruuteen. Olympiakos krönt sich zum 42. Mal

Kesäkuussa 2015 Pereira siirtyi valmentamaan turkkilaista Fenerbahcea. Our New Football Coach Vitor Pereira Pereira johdatti seuran kaudella 2015/16 kakkoseksi niin Turkin Superliigassa kuin Turkin cupissakin. Seura purki yllättäen Pereiran sopimuksen elokuussa 2016 juuri ennen liigakauden alkua.OFICIAL: Fenerbahçe termina contrato de Vítor Pereira

Joulukuussa 2016 Pereira allekirjoitti 1,5-vuotisen sopimuksen saksalaisseura TSV 1860 Münchenin kanssa. Hän aloittaa seuran päävalmentajana tammikuussa 2017.PEREIRA NEUER TRAINER VON 1860 MÜNCHEN Pereiran tullessa päävalmentajaksi TSV 1860 oli sarjassa sijalla 14 ja kamppaili putoamista vastaan. Joukkueen peliesitykset eivät portugalilaisen alaisuudessa parantuneet, vaan TSV luisui putoamisviivan alapuolelle ja joutui kauden päätteeksi sarjakarsintaan. Kaksiosaisessa karsinnassa TSV pelasi vieraissa 1–1 tasapelin SSV Jahn Regensburgia vastaan, mutta hävisi kotonaan 0–2. Näin TSV 1860 putosi kauden päätteeksi 3. Ligan pelattuaan kahdella korkeimmalla sarjatasolla yhtäjaksoisesti 23 vuotta.Tabula rasa bei 1860: Ayre weg, Cassalette auch

Joulukuussa 2017 Pereira teki sopimuksen Kiinan Superliigan Shanghai SIPG:n kanssa.New Shanghai SIPG boss Vitor Pereira eyes silverware after replacing Andre Villas-Boas Pereira luotsasi Shanghai SIPG:n Kiinan Superliigan mestariksi ja joukkue katkaisi näin Guangzhou Evergranden seitsemän kauden mestaruusputken.Chinese Super League: after seven years of Evergrande dominance, new champions are crowned as Shanghai SIPG sputter over the line Pereira sai potkut seurasta kauden 2020 päätteeksi.Vitor Pereira, Shanghai SIPG part ways

Heinäkuussa 2021 Pereira palasi Fenerbahcen päävalmentajaksi kaksivuotisella sopimuksella.“An unfinished love” Vítor Pereira returns as Fenerbahçe manager Hän sai kuitenkin potkut jo joulukuussa 2021, kun seura oli Turkin liigassa viidentenä.KAMUOYUNA DUYURU

Helmikuussa 2022 Pereirasta tuli brasilialaisseura Corinthiansin päävalmentaja vuoden loppuun ulottuvalla sopimuksella.Vítor Pereira é o novo treinador do Corinthians Hän jätti seuran kauden jälkeen perhesyiden vuoksi.Vítor Pereira deixa o Corinthians 

Tammikuussa 2023 Pereira aloitti toisen brasilialaisseuran Flamengon päävalmentajana.Flamengo anuncia acordo com treinador Vitor Pereira Hänet erotettiin tehtävästään huhtikuussa 2023 joukkueen hävittyä Campeonato Cariocan loppuottelun Fluminenselle.

Helmikuussa 2024 Pereirasta tuli saudiarabialaisen Al-Shababin päävalmentaja. Joulukuussa 2024 hän purki sopimuksensa Al-Shababin kanssa ja siirtyi valmentamaan Englannin Valioliigan Wolverhampton Wanderersia. Wolverhampton sijoittui kaudella 2024–2025 hänen alaisuudessaan Valioliigassa lopulta sijalle 16. Pereira sai potkut tehtävästään marraskuun alussa 2025. Potkujen aikaan Wolverhampton oli Valioliigan sarjataulukossa viimeisenä kahdella pisteellä, eikä joukkue ollut voittanut yhtäkään pelaamistaan 10 sarjaottelusta.

Helmikuussa 2026 Pereirasta tuli Nottingham Forestin päävalmentaja 1,5-vuotisella sopimuksella.

 Meriitit 
 Kiinan mestaruus: 2018
 Kreikan mestaruus: 2015
 Portugalin mestaruus: 2011–12, 2012–13
 Portugalin supercup: 2011, 2012

 Lähteet 

 Aiheesta muualla 
 Vítor Pereiran esittely Porton kotisivustolla 

Luokka:Portugalilaiset jalkapallovalmentajat
Luokka:Vuonna 1968 syntyneet
Luokka:Elävät henkilöt